Carlo Acutis

**Carlo Acutis** (3 Mikat 1991 – 12 Gumas 2006) nopo nga songulun *programmer* Itali i nosusu id britain om ointutunan mayapengabdian dau kumaa Ekaristi om kopomogunoon disio media digital montok popointutun pengabdian Katolik. Nosusu id London, England, om pinagayo id Milan, mimpuun isio popokito rahi kumaa kompiuto om pomoinan vidiu, minsingilo sondii kokomoi pengaturcaraan om rika bontuk web, om monguhup do paroki om nogi sikul dau miampai projek digital. Ontok 7 Manom miampai di Beato Pier Giorgio Frassati, numaan isio kanonisasi do Gereja Katolik.

Aparagat id koposion paroki, momuru isio sabaagi kotigis om monguhup manahak inspirasi kumaa piipiro tulun montok tumanud ugama Katolik. Minomonsoi isio iso liwang sesawang montok dokumentasi sinundu Ekaristi om kopokitanan di Maria. Kiwaa toruol disio ii no Leukemia promielositik akut om minidu pogun ontok di hopod om limo toun nogi. Mantad nopo kinapatayon dau, pinokito o relik disio hilo Assisi om nokotongkop doid pomogunan o kopokitanan disio kokomoi sinundu Ekaristi.

Ontok toun 2020, pinosiliu isio do Gereja Katolik sabaagi beato kalapas kookunan kumaa iso sinundu ontok toun 2013 id Brazil i mionit miampai disio, om sinundu koduo id Costa Rica i nookunan ontok toun 2024. Carlo nopo nga poomitanan montok komulakan i otumbayaan om pinosiliu songulun santo (canonized) ontok 7 Manom 2025, miampai di Santo Pier Giorgio Frassati. Carlo nopo nga "Santo Mongungumolig Internet", "God's Influencer" om "santo milenial koiso".

## Koposion pogulu

### Kinosusuon om paganakan
Nosusu i Carlo Acutis ontok 3 Mikat 1991 id London om molohing nopo disio nga i Andrea Acutis om Antonia Salzano, puru paganakan Itali i kiharo-haro.Kumalaja o molohing di Carlo id London om Jerman pogulu minundaliu yolo kumaa Milan ontok Manom 1991. Kumalaja o molohing disio id pongindopuan paganakan; paganakan nopo tapa dau nga kohompit id industri insurans Itali om paganakan nopo tama dau nga kiwaa iso syarikat kopolobusan. Aki-odu (moyang) nopo dau poning id tama nga nosusu id Amerika Syarikat om mantad paganakan sanganu tana id New York.

### Tinamangan do mananamong om koinganan
Suai ko, impiipiro nokoongoi kakap id longkod panamanagan monikid tadau, kogumuan nopo timpu kapanamangan di Carlo di timpuunon po nga mantad mananamong. Id sio timpu minoi kakap id longkod panamangan dii, umang-umangan isio do tanak suai. Songulun mananamong mantad Poland kopuriman do osonong tomod isio om mumbal do monuduk disio montok papatatap rontob mooi au tangaanak suai onuon o pomoinan dau. Nga simbar no isio do: "Au ounsikou i Yesus nung au oku otoboi."

### Pondidikan om kaanangan
Sikul tosiriba nopo di Carlo nga ontok Manom 1997 hilo San Carlo Institute in Milan; nga gama osodu o sikul dii mantad walai dau, minundaliu isio kalapas tolu tulan hilo Marcelline Tommaseo Institute, i toinaon do Sisters of St. Marcellina. Maso nopo mamanau gakod mongoi sikul, popokito isio pinusou kumaa mananamong walai mantad labus poingompus wayaan dau, momuhondom ngaran diolo om mundorong montok sumuau miampai diolo monikid kosuabon. 

Kalapas nakaawi sikul opintanga siriba, minongoput i Carlo do ponginabasan id sikul pintangaan Jesuit Instituto Leone XIII. Sundung do susumikul toomod isio, nga orohian isio mambasa om minsingilo gana akademik suai sondii, kohompi tno sains kompiuto. Kiwaa nogi songulun tutor di Carlo i monguhup disio miampai kalaja walai om mongoruhang dau moi hilo panambayangan.

Kiiman-imanon isio sumiliu songulun chef profesional. Mimbuul isio miampai koombolutan, orohian do pomoinan vidiu, om koubasanan ointutunan kohompit no *[[The Simpsons]]*. Popoolu nogi isio timpu miampai tayam, loolobi tasu. Suai ko ii, minsingilo nogi isio sondii mamain saksofon.

## Koposion pengabdian ugama
Nopodsu isio ontok 18 Mikat 1991 id Gereja Our Lady of Dolours, Chelsea. Taki poning id tapa dau, Carlo, nopo nga nosiliu tapa baptis dau, om todu ponong id tama dau, Luana, nosiliu tina baptis dau.

### Latar likud ugama molohing disio
Koduo-duo nopo molohing disio nga aiso o ugama. Tama di Carlo, i Antonia pinagayo id paganakan sekular. Nokotorimo isido sakramen pomogiratan ontok di hilo po kolej om sinumawo id gereja nga au insan do mongoi tanud do Misa pogulu nosusu i Carlo. Miananahk isido kointalangan do kotumbayaan do tanak dau om poguhatan ngaawi dau di apangkal minogowit kawagu dau doid kotumbayaan. Ontok nopo di minidu pogun isio, songulun no isio do tanak nga ontok toun 2010 mianaganak o molohing dau tanak miapid ontok kinouliton toun kinapatayon dau, id nombo pinionit do tama dau miampai sambayang syafaat di Carlo.

### Koinganan pogulu
Ontok di tolu nogi toun di Carlo, minidu pogun o taki ponong id tama disio, Antonio Salzano. Piipiro tadau pogulu dii, nokotindapou isio ontok minonorimo o taki dau Sakramen Pengurapan Tulun Sumakit. Nokoipi isio taki dau do mokisambayang. Au alaid kalapas noiduan pogun, minamakai i Carlo kot dau om manamong o todu dau om mokiowit moi hilo gereja. Soira monguhit o todu dau, minomoros isio do sumambayang isio montok taki dau, i pinatayad dau do "nokoruba no di Yesus". Soira popokito i Carlo rahi kumaa amalan ugama Katolik, poguhatan ngaawi nopo dau nga simbaron do mananamong paganakan dii mantad Poland.

Ontok timpu talasu, mion i Carlo miampai taki om todu dau ponong id tama hilo Centola. Kalapas sangadau id  kotogisan, sumambayang isio joliu miampai piipiro komolohingan tondu id gereja paroki kinoyonon. Kiwaa nogi bot do paganalan disio hilo Santa Margherita Ligure, poinsomok do Basilika of St. Margaret of Antiochia.

### Rahung kumaa suai
Minapakalaj o paganakan di Carlo do songulun mondidikot Hindu mantad Mauritius, Rajesh Mohur, do kumalaja id walai diolo. Miambalut isio di Carlo. Maid-liad kalapas nokopiboros-boros miampai di Carlo kokomoi Kristian, mokipodsu i  Mohur. Songulun tambalut di Mohur, Seeven Kistnen, nga tinumanud nogi ugama Kristian om nopodsu kalapas nokoruba di Carlo om nokorongou disio mimboros kokomoi kotumbayaan. Tama di Mohur, i nokorikot tumombului mantad Mauritius, tuminindapou do Misa miampai di Mohur om Carlo, kalapas nokopiboros-boros miampai di Carlo, isido nga minokipodsu nogi.

Minopotounda i Carlo do taakanon, beg toodopon om tiinumon talasu kumaa diolo i gelandangan momoguno toud disio sondii montok monguhup. Haro ruputan do melayani isio diolo miampai poimponu pinusou kumaa maruah om kosusukupan diolo.

### Komuni, kopogiratan om tonggungan sabaagi katekis
Ontok 16 Mahas 1998, ontok di turu nogi toun disio, nokotorimo i Carlo do Komuni koiso id konven Sant'Ambrogio ad Nemus, Milan. Insaru i Carlo monorimo komuni om tumindapou adorasi Ekaristi. Nokogirot isio kalapas limo toun ontok 24 Mikat 2003 id Gereja Santa Maria Segreta, Milan.

Ontok di hopod om duo toun, nosiliu isio katekis id paroki dau, Santa Maria Segreta. Ontok dii, struktur katekesis id Itali nopo nga koubasan do tumanud kumaa momuruan omulok id tinimungan komulakan, misuai do tulun nosukod om manahak pondidikan ugama kumaa taambalut ampon diolo. Boros nopo paado paroki kokomoi di Carlo nga:

{{blockquote|Carlo nopo nga songulun komulakan di otulid kopio. Manu kopio isio do mumamg buru id suang mongupus molohing, Kinorohingan, tambalut om nogi yolo i au songkuro oupus dau. Minggoos isio id pambalajalan montok mongia' tinan sondii, id kalas katekismud toi ko; id sikul om gana sains kompiuto.

### Rahi kumaa santo om devosi
Popokito i Carlo do rahi di taralom kumaa koposion santo ngaawi loolobi Francis mantad Assisi, Antony mantad Padua,  Francisco om Jacinta Marto, Dominic Savio, Tarcisius, Bernadette Soubirous, om Mary Magdalene de' Pazzi. Insaru isio sumambayang kumaa tasab mongungumolig om kiwaa devosi poimbida kumaa Santo Michael Tasab Tabantug. Kiwaa nogi devosi disio kumaa Maria, tina di Yesus.

## Kalaja miampai kompiuto om teknologi
Kumalaja i Carlo miampai kompoiuto om pomoinan vidiu. mamain isio pomoinan mantad siri miagal do ''Halo'', ''Mario'', om *[[Pokémon]]*, sundung do ka nopo tama disio nga kiwaa rontob dau solinaid sanjaam no pomoinan monikid minggu montok mongilag do sasatan. Tulun nopo id posorili di Carlo nga momolohou disio do "cgeek kompiuto" gama do rahi taralom om kabaalan dau id suang kompiuto om  internet. Abaal nogi iisio doid pengaturcaraann Java om nogi C++ om insaru monguhup tulun suai monolibamban kobolingkaangan teknikal. 

Maso 14 o toun, minokiuhup o paado paroki dau do momonsoi iso liwang sesawang montok paroki dau, Santa Maria Segreta id Milan. Kalapas dii, songulun paado id sikul pintangaan disio mokiuhup dau momonsoi liwang sesawang montok popointutun kalaja-kalaja sukarelawan. Montok goos dii, nakalantoi isio iso pialaan taang kabansaan ii no  (boros Itali, "Osiliu ko songulun sukarelawan"). Minapaasil nogi i Carlo iso liwang sesawang poimbida montok momonsoi katalog monikid mukjizat Ekaristi i pinoruput pointongkop pomogunan om minapatayad kopokitanan Tina Maria i nookunan do Gereja Katolik. Pinalabus o liwang seswang dii ontok toun 2004 om minggoos isio kontok dii solinaid duo toun satanga miampai minopohompit oinsanan paganakan dau id suang projek dii. Pinoimagon ii ontok 4 Gumas 2006, kopihondot do Pesta St. Francis, piipiro tadau pogulu kinapatayon disio. Gama do hilo isio lamin pongusapan, au isio kaanu kotindapou id kopongukaban kopokitanan koiso disio id Gereja San Carlo Borromeo, Rom. Pinosolimbou nogi o kopokitanan dii id sikul pintangaan disio, Leo XIII Institute.

## Toruol om kinapatayon
### Diagnosis
Ontok 1Gumas 2006, noontok i Carlo do keradangan id ludukan. Noowit isio do molohing disio rumuba dokutul, om nodiagnosis isio parotitis om dehidrasi, diagnosis nopo dii nga nookunan nogi songulun kawagu dokutul ii koombolutan do paganakan diolo. Piipiro tadau sumusuhut, notumbalun o toruol dau om mimpuun kosobu do  raha. Ontok tadau Tiwang, 8Gumas, oluhoi kopio isio tumungag om tumindapou do Misa. Noowit i Carlo kumaa klinik poimbida montok toruol raha om nokohimagon do kiwaa toruol leukemia promyelositik akut disio. Okoro no kosiwatan disio do olingasan. Noowit isio kumaa unit rawatan rapi miampai tosikap om numaan onuai kkamot ponguhup momuhobo. Kalapas nakawaya totuong miampai au nokoodop, pinawaliu isio hilo lamin Pongusapan San Gerardo Hospital id koibutan Milan — iso mantad lamin pongusapan id Itali i kiwaa koumatan montok mongusap toruol dii.

### Tadau kolimpupuson
Minomolohou o kukumalaja hiri lamin pongusapan do paado diolo montok manahak sakramen pengurapan tulun sumakit. Soira sinumuang o songulun noos ,omtok mongusap di Carlo, minomisunud isio do au momosik molohing dau tu ohuyan tomod yolo om mada yau do aganggagaru yolo. Pinatahak di Carlo o koinggoritan disio montok Pope Benedict XVI om Gereja Katolik miampai boros: "Patahakon ku Kinorohingan o koinggoritan ku diti montok Paus om Gereja." Minonguhot o dokutul i mongusap toruol kolimpupuson dau kodung orualan tomod isio ko au, om sisimbar nopo disio nga: "Haro tulun i lobi oinggorit ko yoho." Boros kolimpupuson nopo disio kumaa tama dau nga:

Koma i carlo om noowit kumaa unit pongusapan rapi montok pongusapan pomolidangan raha. Kalapas nakawaya pendarahan tutok, napatai o tutok disio ontok 11 Gumas, di 15 toun dau. Suab dii, minidu pogun i Carlo, 12 Gumas 2006, ontok bobog ko 6.45 sosodopon.

### Kapamalabangan om penyasaran
Noowit do molohing dau o tinan dau montok kapamantangan kotohurionon, om nokorikot o tulun ginumuan do manahak kapamantangan solinaid apat tadau. Sontinimungan tulun au otitunan nokotindapou doid kapamalabangan dau, kohompit no komulakan i nokotongkiad mantad gereja, om ginumuli kawagu yolo do tumindapou Misa kasarahan kalapas tolu tulan.

Gaab kotohurionon nopo di Carlo nga lisokon hilo Assisi. Ontok 6Ngiop 2019, noowit o tinan disio hilo Sanctuary of the Spoliation om nonuan kapantangan id kinoyonon tuundorongon kolimpupuson disio. Poingompus totuong, minundorong o perarakan id Katefral San Rufino om suminding o koir diosesan do  ("Okon ko yoho, nga Kinorohingan"), iso hymn i sinupu si Marco Mammoli poimbida montok abaabayan dii. Sundung au kokitanan nopo nga au noromuk o tinan di Carlo idkaca do lungun dau, nga numaan ii kuaai do dian i numaan bontuko' tumanud kouros-uros kolimpupuson disio – iso gaya umum montok popokito tinan tulun obitua moi do kokito o penziarah ngaawi do tueos diolo kalapas kinapatayon. Nokoboros o rektor Santa Maria Maggiore id Assisi, kinoyonon lobong di Carlo do apanggor po o tinan disio sundung do au ogonop.

## Legasi
Gama do rahi disio kumaa pomoinan vidiu ontok di poimpasi po, nolohou i carlo sabaagi "tulun tobitua gamer koiso". Winonsoi iso liwang sesawang montok tudu kanonisasi disio. Winangun o liwang  suai montok tongomongingia', komulakan, tinimungan sumambayang om nogi montok monikid kopokitanan mantad ilham disio. Nokoumbal isio nokoboros insan do: "Nosusu oinsanan tulun miampai poinsandad nga ogumu i napatai sabaagi fotokopi".

Montok kahandaman di Carlo, minonguhup i Bishop Raffaello Martinelli om Angelo Comastri do papaanjul kopokitanan gambar minggura kokomoi oinsanan kinoyonon mukjizat Ekaristi. Kopokitanan nopo dii nga nokotongkop no id ogumu pogun doid limo benua. Boros pengantar montok versi cetakan koiso kopokitanan dii sinuat di Kardinal Angelo Comastri om nakadalin kumaa 18 boros. Noowit ii kumaa lobi mantad 10,000 kinoyonon, kohompit no garaja, istana kongres, kalab komulakan om longkod ponuau-suau. Noowit nogi o kopokitanan diti ontok kanonisasi Francisco om Jacinta Marto id Fátima, Portugal.

## Sabab kanonisasi

Nokoimpuun o kapamalahawan moi do maan beatifikasi i Carlo kalapas do noiduan isio pogun. Aparagat o Gereja id Assisi do popointutun kultus Acutis, ii no amalan Katolik i mamantang toi ko' popokito devosi kumaa tulun tobitua. Fr. Nicola Gori, i minonuat do *Carlo Acutis: The First Millennial Saint*, om kitonggungan sabaagi postulator montok sabab kanonisasi di Carlos. Montok tonggungan misaup diti, kitonggungan i Nicola do popoburu proses dii id suang Vatikan om monimung dokumentasi di oponsol.

### Kinopongukaban do gama
Ontok 12 Gumas 2012, kinouliton ko-6 toun kinapatayon disio, numaan do Keuskupan Agung Milan ukabo o gama kanonisasi Carlo. Pinaharo o kopongukaban sisatan id taang diosesan ontok 15 Mansak 2013, om pinohimagon di Kardinal Angelo Scola. Minimboros i Scola do au nolohou i Carlo sumiliu  "rombituon filim, nga rombituan id Surga" om i carlo nopo nga "kotos wagu id suang Gereja Ambrosian".

Ontok 13 Mikat 2013, minapalabus o Congregation for the Causes of Saints do *[[nihil obstat]]* i papatayad do aiso kaantob montok potilombuson gama dii. Nolohou isio sabaagi Hamba Allah toi ko' Servant of God, ii no taang koiso id suang ralan kumaa kobituahon. Numaan do Lombardy Episcopal Conference torimoo' petisyen montok gama kanonisasi poinhimagon dii montok potilombuson ontok toun 2013. Ontok 5 Madas 2018, nookunan di Pope Francis o koposion di carlo sabaagi songulun i kiwaa *heroic virtue* om minopohimagon dii sabaagi  
Venerable (I Tabantug).

### Beatifikasi
Ontok 14 Milau 2019, minapatayad o Vatican's Medical Council of the Congregation for the Causes of Saints do pomuandaman positif kokomoi iso mukjizat id Brazil i mionit miampai sambayang syafaat di Carlo. Ontok toun 2020, nookunan do Gereja Katolik pomolingasan songulun tanak mantad toruol pankreas sabaagi mukjizat i mionit miampai sambayang syafaat di Carlo. Ontok kinouliton toun kinapatayon di Carlo, minogowit i Luciana Vianna do tanak dau i Mattheus minongoi Misa. Nosusu I Mattheus miampai nakakung kongenital annular pankreas (pankreas kibontuk pondulung) i monusa disio makan. Sinumambayang i Luciana novena miampai minokianu syafaat di Carlo. Ontok ibadat samayang kalapas Misa Tobitua, minonium i Mattheus do relik bangkad di Carlo om minokianu moii do au nodi isio "insaru do koilob". Kalapas nopo Misa, minomisunud isio tama disio do kopuriman nolingasan om minokianu taakanon pejal soira nokorikot yolo id walai. Pogulu nopo dii, diet waig no akanon disio. Minanahak o dokutul do kopoilaan kokomoi kouyuuyuhon pankreas disio i okito normal maya imbasan ultratuni. Mantad dii, minomisunud o tama di Carlo do media kokomoi nokoimbulai i Carlo id nipi disido om minimboros do okon nopo ko nosiliu beato nga maan nogi isio posiliho sabaagi santo ontok timpu dumontol.
 Kalapas siasatan taralom, nookunan di Pope Francis o katapatan mukjizat dii maya iso dekri ontok 21 Mansak 2020, i minogowit kumaa beatifikasi di Carlo.

Sundung do ingkaa, id suang timpu sonwulan kalapas pinoilo dekri dii, numaan po sapado o abaabayan beatifikasi gama pandemik COVID-19 id Itali, masaan do popoindalan o pogun dii porinta moguung. Numaan kawagu uludo timpu wagu do abaabayan dii kumaa 10 Gumas 2020 aom pinoindalan id Gereja Basilica of Saint Francis of Assisi hilo Assisi, Itali, binuruan di Agostino Vallini sabaagi mongongobi do Paus. Postulator nopo montok gama kanonisasi di Carlo nga i Nicola Gori.

### Kanonisasi
Ontok 23 Mikat 2024, nookunan di Pope Francis o mukjizat koduo i mionit miampai sambayang syafaat di Carlo. Kinaantakan mukjizat nopo dii nga ontok toun 2022, soira songulun tondu mantad Costa Rica kingaran do i Valeria Valverde naratu mantad id bosikol disido hilo Florence, Italy, om nakawaya pendarahan tutok. Minanahak o dokutul prognosis do kosiwatan nopo disido masi nga okro no. Sinumambayang o tama disido i Lilliana, mokianu syafaat di Carlo om ninoi kakap do lobong disio. Kopihondot tadau dii, milo no kawagu i Valeria momuhobo sondii om suab dii, milo no isio mamanau om natagak oinsanan kointalangan kokomoi pendarahan tutok disido.

Ontok 1 Madas 2024, binuruan di Pope Francis o konsistori toomod do kardinal ngaawi i minapasaga kanonisasi 15 tulun, kohompit no i Carlo Acutis. Ontok 20 Milau 2024, haro kopoilaan do maan kanonisasi i Carlo id suang Jubli 2025 kopihondot Jubli Komulakan ontok 25 gisom 27 Ngiop 2025, om nookunan do Keuskupan Asisi do tadauwulan nopo dii nga ontok tadau Tiwang, 27 Ngiop. Sundung do ingkaa, gama do minidu pogun i Pope Francis ontok 21 Ngiop 2025, ii no ontok Tontolu Paska, minanahak kopoilaan o Vatikan do maan po kawagu sapadon po kwagu abaabayan di montok manahak liwang kumaa abaabayan pamalabangan paus om konklaf sumusuhut.

Ontok 13 Mahas 2025, minanahak kopoilaan i Paus Leo XIV maya konsistori tabantug do maan kanonisasi i Carlo miampai di Pier Giorgio Frassati. Abaabayan kanonisasi dii nokoindalan id St. Peter's Square ontok 7 Manom 2025, i binuruan di Pope Leo. Nokotindapou nogi molohing om tobpinai di Carlo, om tadi dau i Michele minambasa iso mantad pambasaan ontok Misa Tobitua.

### Kritikan kumaa proses
Minapatayad o songulun mananahak komi do kiwaa osigo' kumaa goos kanonisasi Carlo id pialatan soboogian tutumanud otumbayaan om nogi pomogunan sekular. Id suang kolobusan Gomot 2025 majalah ''The Economist'', minanahak i John Phipps . Minonuat i Phipps do, "Aiso nunu-nunu id susuyan koposion disio i popointalang poingkuro songulun komulakan kusai i andang osiliu santo tagayo koiso ontok abad ko-21." Id suang ponorubungan di miagal, minanahak o tambalut di Carlo mantad tokoro po do kointalangan do au isio kosorou di Carlo sabaagi songulun tanak i "ogirot id ugama", om au nogi nokoilo do kiugama i Carlo. Koombolutan disio id sikul nga minanahak do kointalangan do i Carlo nopo nga songulun i osonong ginawo nga au yolo kosorou dau sabaagi songulun i popokito kesalehan miampai poingukab, sundung do minangakun yolo do koumbal isio minapatayad do piromutan seks pogulu pisasawaan nopo nga au kotunud. Kointalangan nopo diti nga numaan di Antonia (tama di carlo) songkiwalo (pertikai).

Numaan kanonisasi i carlo kalapas 19 toun kinapatayon disio, iso timpu i osikap kopio tumanud piawai Gereja Katolik. Nakaanu nogi perhatian kritis o proses diti tu haro ruputan i popohompit sakadai kousinan mantad paganakan disio. Minangakun o molohing disio do numaan disido tonggungo kos mionit dokumentasi, kapamanahan om mogikaakawo kos suai i nuru montok goos dii Ii nopo pengkritik ngaawi nga kipomusarahan do sokodung kousinan miagal dii nakarahung kanto kalantasan om koikapan proses kanonisasi. Minanahak kotolinahasan o tama disio do: "Koubasanan nopo, montok iso goos kanonisasi, puru nopo di monoinan nga nuru mokianu kouhupan dana mantad tulun ginumuan, nga id suang kaantakan ku, kaanu oku mananggung dii om ii no pogi minomonsoi oku ingkaa."

sabaagi respon, minimboros i Gori, postular montok gama kanonisasi di Carlo kumaa do *Washington Post*: "Au otopot iti. Koinsanai nopo proses dau nga miagal i sundung do tadon nopo disio nga mantad paganakan osusa. Miagal o proses diti montok oinsanan tulun. Au posikapon ii gama do haro o tusin. Nung aiso kemasyhuran kokomoi kobituahin disio, notingkadan no o proses diti."

## Kinoyonon obitua om relik

Mantad abaabayan beatifikasi ontok 10 Gumas 2020, numan pokitonpo o relik di Carlo miampai lobong disio id Gereja Santa Maria Maggiore. Pinoopi o relik kaagal-agal ginawo disio id Katedral San Rufino id Assisi, id altar i numaan dedikasi montok Beato dii, i pinoimagon ontok 16 Gumas 2022.

Pinokito nogi iso relik i kiwaa tobuk di Carlo montok kapamantangan awam id gereja San Francis id Rabat, pulau Gozo, Malta. Pinoopi om pinokito nogi o relik miagal dii mantad 11 Manom 2023, id Alife, id kinoyonon tobitua Madonna della Grazia, om nogi Paroki San Tommaso Apostolo id Rom, watas Infernetto. Iso kawagu relik "ex capillis" (mantad tobuk) pinokito id Paroki San Gennaro hilo Benevento mantad 20 Ngiop 2025.

Gereja Our Lady of Dolours id London, kinoyonon kinopodsuan di Carlo, kiwaa iso kinoyonon tobitua poindoros kulam pomodsuan i numaan simbanai mantad iso kupuk kookunan laid. Pinoopi o iso tobuk disio id suang iso payanan relik.

Mengecam o Gereja Katolik do kapadagangan relik di Carlo miampai aiso kasagaan poinhimagon. Kakamot miagal do tobuk dau pinoru[ut do numaan lelong maya talian miampai gatang di takawas, gisom minongunsub Keuskupan Assisi do mokianu kouhupan pulis. Miampai togirot, mengecam o puru gereja do kapadagangan relik di. Minongimpuun do siasatan o pendakwa raya Itali kokomoi abaabayan poboli om momoli relik dii.

## Intangai nogi
* Chiara BadanoBeata tomulok mantad Itali i minidu pogun gama do osteosarkoma
* Katayadan kronologi santo om beata ontok abad ko-21
* Katayadan tulun i pinosiliu beato/beata
* Antonietta MeoVenerabilis omulok mantad Itali i minidu pogun gama do osteosarkoma

## Sukuon

## Kalaja sinuku'
*

## Noputan labus

* Official website
* The apparitions of Our Lady – List of Marian apparitions catalogued by Acutis
* Eucharistic Miracles – List of Eucharistic miracles catalogued by Acutis
* 2006 Hagiography Circle
* Wolverhampton Parish of Blessed Carlo Acutis – Incorporating the churches of St Peter & Paul, St Michael and St Bernadette.
* "My Son Carlo" – biography of Carlo Acutis by his mother, Antonia Salzano Acutis